**План-канспект факультатыўнага занятку**

**“Матэматычная вясёлка” ў ІІ класе**

Мулярчык Таццяна Канстанцінаўна,

настаўнік пачатковых класаў

першай кваліфікацыйнай катэгорыі

ДУА “Цырынская сярэдняя школа”

Гродзенская вобласць Карэліцкі раён

**Тэма:** Прыёмы мадэліравання пры рашэнні простых задач на разразанне, распілоўванне

**Месца правядзення** ДУА “Цырынскі вучэбна-педагагічны комплекс дзіцячы сад-сярэдняя школа”

**Мэта:** плануецца, што ў канцы занятку вучні будуць:

мецьуяўленне прапростыязадачы наразразанне, распілоўванне і прыёмы іх мадэліравання; умецьрашаць простыя задачынаразразанне, распілоўванне і мадэліраваць іх рашэнне.

**Задачы:**фарміраваць навыкі рашэння задач на разразанне, распілоўванне; развіваць лагічнае мысленне, увагу, памяць; выхоўваць акуратнасць, адказнасць да вучобы, цікавасць да матэматыкі.

**Абсталяванне:**мультымедыйная прэзентацыя, табліцы з апорнымі словамі, малюнкі для рэфлексіі і самаацэнкі, канверты з прадметамі-адгадкамі, канверты з геаметрычнымі фігурамі для мадэліравання задач, карткі-словы для прыёму “Гекс”.

**Ход занятку**

**І. Арганізацыйна-матывацыйны этап**

-Я рада зноў вас бачыць на факультатыўным занятку «Матэматычная вясёлка».

-Адзначце магнітамі тое слова, чаго вы чакаеце ад сённяшняга занятку. (ВЕДЫ. ЦЯРПЕННЕ. ЖАДАННЕ.) *(Вучні адзначаюць магнітам выбранае слова, тлумачаць яго выбар.)*

-А ці любіце вы прыгоды і нечаканыя сюрпрызы?

-Дык вось сёння я прапаную вам здзейсніць гэтыя цікавыя прыгоды з героямі вашага любімага мультфільма «Фіксікі».

-А пачнём наш занятак з разгадвання рэбуса, які прапаноўвае вам герой мультфільма Нулік пад дэвізам: ”Матэматыка – гімнастыка розуму!” Значыць, ён папярэджвае, што каб адгадаць рэбус, трэба добра падумаць. Будзьце ўважлівымі!

-А вясёлая дзяўчынка Сімка прапануе вам свае загадкі пад дэвізам:”Вучоба і праца побач жывуць!” Значыць, яна папярэджвае, што адгадкі звязаны з працай. Будзьце вельмі ўважлівымі!

Два канцы, два кальцы, а пасярэдзіне цвічок. (Нажніцы.)

На кухоннай дошцы хлеб ён парэзаў на кавалачкі.

Зняў з капусты сто адзежак,

І цыбулю ён парэзаў гэты хітры, востры … (ножык).

Дошку грызла і кусала, на падлогу крошак накідала.

Але не з’ела ні кусочка, відаць не смачная была дошчачка. (Піла.)

**ІІ. Падрыхтоўка вучняў да ўспрымання новага матэрыялу**

-Як адным словам можна назваць словы-адгадкі?

-Для чаго нам патрэбны нажніцы,нож, піла? *(Вучні ўспамінаюць правілы карыстання гэтымі прадметамі.)*

-Зараз давайце паспрабуем вызначыць тэму і задачы нашага занятку.

*(Вучні вызначаюць тэму і задачы:задачы на разразанне і распілоўванне, знаёмства з рознымі геаметрычнымі задачамі на разразанне і распілоўванне і спосабамі іх рашэння.)*

-Як вы лічыце, дзе ў жыцці вам могуць спатрэбіцца такія задачы?

*(Пры рамонце кватэры (разразанне аркушаў шпалер, пліткі для ванны, кухні), шыцці (разразанне тканіны) і г.д.)*

**ІІІ. Аб’яўленне тэмы і задач занятку**

-І так, адпраўляемся ў цікавыя прыгоды па свеце задач, рашэнне якіх патрабуе разразаць ці распілоўваць прадмет на некалькі роўных частак.

-Адлічыце ўніз 4 клетачкі і запішыце дату. Гэта шчаслівы дзень для нашых памочнікаў. Яны запрашаюць вас цікава і з карысцю правесці час. І папярэджваюць, што ў час занятку трэба быць вельмі ўважлівымі, каб не трапіць у бяду, значыць захоўваць правілы работы з рэжучымі прадметамі. Але перш, чым мы зробім свой першы крок, кожны з іх хацеў бы выказаць нам сваё пажаданне.

-Вось Мася сваёй прыказкай “Сем разоў адмерай, адзін раз адрэж!” папярэджвае вас аб паспешнасці ў рашэнні задач.

-А як вы разумееце гэту прыказку? *(Вучні выказваюць свае думкі і меркаванні.)*

Прапаную вам выканаць падрыхтоўчае заданне.

1. На адрэзку паставілі кропку. Колькі частак атрымалася?

2. На адрэзку адзначылі 2 кропкі. Колькі частак атрымалася?

3. На адрэзку адзначылі 3 кропкі. Колькі частак атрымалася?

*(Вучні выконваюць схематычнае мадэліраванне задання ў сшытках, робяць вынік.)(Вынік: частак заўсёды на адну больш, чым кропак.)*

-А кемлівы Фаер запрашае вас на матэматычнае чаяванне і падрыхтаваў вам наступнае выпрабаванне пад дэвізам: ”Закончыў справу – гуляй смела!”

1. Фаер падзяліў яблык на 4 часткі. Колькі разрэзаў ён зрабіў? **(2)**



2. Каб падзяліць торт паміж сябрамі, Фаер зрабіў 3 разрэзы. На колькі частак Фаер падзяліў торт? **(6)**

3. Банан трэба раздзяліць на 5 частак. Колькі разрэзаў трэба зрабіць? **(4)**

*(Вучні выконваюць вербальнае мадэліраванне, г.зн. вусна выказваюць свае меркаванні, атрыманыя ў выніку сваіх разважанняў. Працуюць з мадэлямі да дадзеных задач, робяць вынік.)*

-А каб правільна пабудаваць мадэлі, Фаер папярэджвае васаб паспешнасці прыказкай “Адна галава добра, а дзве яшчэ лепш!”

Мадэль 1. Мадэль 2. Мадэль 3.

**Музычная фізкульхвілінка**

-Зараз вясёлая прыгажуня Верта запрашае вас паслухаць яе любімую песню і адпачыць. Яна ўпэўнена, што “З песняй і праца спорыцца!”

(*Гучыць песня “Гадзіннічкі” з мультфільма “Фіксікі”.)*

-Зараз на вуліцы вясна. З цёплых краін вяртаюцца птушкі. Нам трэба паклапаціцца, каб ім было дзе выводзіць на Радзіме птушанят.

-Як мы можам ім дапамагчы? *(Адказы дзяцей.)*

*Дружна дзеці дошкі пілуюць.*

*Яны для птушак шпакоўні майструюць.*

*Потым вясною шпакоў чакаюць,*

*Тыя ў падзяку ім песні спяваюць.*

-Дык вось наш, мудры па гадах, Дзедус лічыць, што ”Справа майстра баіцца!” і прапануе зрабіць шпакоўню для птушак. Але для гэтага трэба паразважаць, каб рашыць задачу на распілоўванне.

1. Колькі дошак трэба, каб пабудаваць шпакоўню? **(6)**

2. Колькі распілаў трэба зрабіць, каб атрымаць 6 дошак? **(5)**

3. Колькі распілаў трэба зрабіць, каб атрымаць 7 дошак? **(6)**

*(Вучні выконваюць мадэліраванне задання з палосак паперы. Затым разразаюць палоскі нажніцамі, робяць вынік.)(Вынік: распілаў заўсёды на адзін менш, чым частак.)*

-А наступная задача ад Папуса і Ігрэка, якія ўпэўнены, што “Праца ўпрыгожвае чалавека!”

Ігрэк і Папус пілавалі 2 аднолькавыя па даўжыні бярвенні. Ігрэк зрабіў 3 разрэзы, а Папус – 7 разрэзаў. На колькі больш частак атрымалася ў Папуса, чым у Ігрэка? *(Вучні ўспамінаюць, з якіх частак складаецца задача пры дапамозе прыёма “Гекс”.)*

1 спосаб. Вучні рашаюць задачу пры дапамозе прадметнай мадэлі.

2 спосаб. Вучні будуюць да задачы мадэлі адрэзкаў у сшытку.

3 спосаб. Запісваюць рашэнне задачы ў сшытак. *(Робяць вынік.) (Вынік: частак заўсёды на адну больш, чым разрэзаў. А каб даведацца, на колькі адзін лік большы (меншы) за другі, трэба ад большага адняць меншы.)*

**ІV. Падвядзенне вынікаў.**

-З якімі задачамі пазнаёміліся?

-Якое заданне вам найбольш спадабалася?

(Настаўнік звяртаецца да слоў ВЕДЫ. ЦЯРПЕННЕ. ЖАДАННЕ. –ЗАПОМНІЦЕ! -Да дасягнення мэты неабходна мець добрыя веды, вялікае цярпенне і яшчэ большае жаданне. Дзякуй усім!)

**V. Рэфлексія. Прыём “Трохпавярховы дом”.**

***“Трэці паверх”*** – у мяне ўсё атрымалася, я ўпэўнены ў сваіх сілах, настрой вельмі добры.

*“Другі паверх”* – у мяне былі цяжкасці, патрэбна была дапамога, настрой не вельмі добры.

***“Першы паверх”*** – у мяне нічога не атрымалася, настрой дрэнны.



-Дзім Дзімыч разам з усімі героямі мультфільма вельмі задаволены вашай працай, і гаворыць вам: “Вялікі, дзякуй за працу!”